VABILO NA

TEČAJ ZA

LOKALNE TURISTIČNE VODNIKE

ZELENI KRAS

RRA Zeleni kras organizira tečaj za **lokalne turistične vodnike** na območju destinacije Zeleni kras.

Tečaj je pogoj za pridobitev ali obnovitev licence lokalnega turističnega vodnika, ki jo podeljujejo občine Primorsko-notranjske regije. Tečaj se začne **5. februarja 2019** in se zaključi 30.3.2019 (izpitna tura).

**Izpolnjeno prijavnico pošljite najkasneje do 28.1.2019** na naslov info@zelenikras.si.

Na podlagi prejete prijavnice vam bomo izstavili račun za plačilo **kotizacije, ki znaša 110,00 EUR** + DDV (134,20 EUR). Za potrditev prijave šteje plačana kotizacija. Pretežni del stroškov izobraževanja krije RDO iz sredstev za izvedbo letnega programa dela.

Tečaj za lokalne turistične vodnike vključuje:

* izobraževanje po programu v obsegu 50 ur teoretičnega dela (sejna soba Park vojaške zgodovine Pivka)
* 10 ur praktičnega dela na terenu (vodena avtobusna ekskurzija - praktične vaje vodenja)
* samostojno seminarsko delo (pogoj za teoretični del izpita)
* izpit za lokalne turistične vodnike (praktični del izpita)
* e-gradivo predavanj

Izpit za vodnike je sestavljen iz seminarske naloge in praktičnega izpita. Pogoja za pristop k praktičnemu delu izpita **je 80% prisotnost na predavanjih** in **izdelava seminarske naloge**. Seminarske naloge bo pregledala komisija, ki bo ocenjevala udeležence na praktičnem delu izpita. Po uspešno opravljenem izpitu dobi udeleženec vodniško izkaznico in vpis v register lokalnih turističnih vodnikov.

**Vsebina predavanj:**

* Uvod s predstavitvijo destinacije in poudarki trajnostnega turizma
* Zgodovina
* Geografija
* Botanika
* Favna
* Vrste in načini vodenja
* Nastopanje v javnosti
* Bonton in kodeks vodnikov
* Tehnika vodenja na avtobusu
* Postopek v problematičnih situacijah
* Kulinarika Zeleni kras
* Uporaba zgodb v turističnem vodenju
* Prva pomoč
* Zakonodaja
* Psihologija za turistične vodnike
* Specialna vodenja – pohodništvo
* Specialna vodenja – kolesarstvo
* Registracija dejavnosti

**Seminarska naloga:**

* Vsak vodnik pripravi predlog vodenja (po lastni izbiri)
* Eno ali več dnevni programi
* Seminarska naloga mora vključevati vsebinski del in tehnični itinerarij

**Praktični izpit:**

* Vsak udeleženec odvodi 15 minutni odsek itinerarija poti (na avtobusu in terenu)
* Vrstni red udeležencev bo določen z žrebom, komisija bo razpored predstavila na avtobusu
* Ocenjevali bomo podano vsebino, nastop in ravnanje v morebitnih problematičnih situacijah.